钦定古今图书集成/明伦汇编/官常典/第591卷 > 隋
## 钦定古今图书集成/明伦汇编/官常典/第591卷 > 隋

隋仍设都水台使者，领河堤谒者、船局都尉之属。后
改为都水监。

按：《隋书百官志》：“都水台使者及丞各二人，参军三十
人，河堤谒者六十人，录事二人，领掌船局都水尉二
人。又领诸津，上津每尉一人，丞二人，中津每尉丞各
一人，下津每典作一人，津长四人。”

炀帝即位，多所改革。都水监改为使者，增为正五品；
丞为从七品，统舟楫、河渠二署。舟楫署每津置尉一
人。五年，又改使者为监，四品，加置少监为五品。后又
改监、少监为令，从三品；少令，从四品。